pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะรัฐมนตรีข้าราชการเจ้าหน้าที่ร่วมรดน้ำขอพรนายกรัฐมนตรีและภริยาเนื่องในเทศกาลสงกรานต์ ประจำปี 2560
วันพุธที่ 12 เมษายน 2560
คณะรัฐมนตรีข้าราชการเจ้าหน้าที่ร่วมรดน้ําขอพรนายกรัฐมนตรีและภริยาเนื่องในเทศกาลสงกรานต์ ประจําปี 2560
คณะรัฐมนตรี ข้าราชการ เจ้าหน้าที่ร่วมรดน้ําขอพรนายกรัฐมนตรีและภริยาเนื่องในโอกาสเทศกาลสงกรานต์ ประจําปี 2560
วันนี้ (12 เมษายน 2560) เวลา 07.00 น. ณ ตึกสันติไมตรี พลเอก ประยุทธ์ จันทร์โอชา นายกรัฐมนตรีเป็นประธานงานสืบสานวัฒนธรรมประเพณีสงกรานต์ ประจําปี 2560 โดยมี นางนราพร จันทร์โอชา ภริยา   และคณะรัฐมนตรี หัวหน้าส่วนราชการ รองหัวหน้าส่วนราชการ ข้าราชการ และเจ้าหน้าที่เข้าร่วม
โอกาสนี้ นายกรัฐมนตรีประกอบพิธีด้วยการจุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์  ให้ศีลและเจริญพระพุทธมนต์ ถวายผ้าไตรพระสงฆ์ จํานวน 9 รูป จากนั้น ได้ถวายเครื่องไทยธรรมร่วมกับคณะรัฐมนตรี พระสงฆ์สวดอนุโมทนา พร้อมกรวดน้ํารับพร ประธานสงฆ์ปะพรมน้ําพระพุทธมนต์ ภายหลังเสร็จสิ้นพิธีสงฆ์ นายกรัฐมนตรีพร้อมภริยา คณะรัฐมนตรีได้เดินไปยังบริเวณสนามหญ้าข้างตึกไทยคู่ฟ้า เพื่อร่วมทําบุญตักบาตรพระสงฆ์ จํานวน 60 รูป พร้อมกับข้าราชการ และเจ้าหน้าที่
หลังจากนั้น นายกรัฐมนตรีและภริยา คณะรัฐมนตรีเดินกลับไปยังตึกสันติไมตรี นายออมสิน ชีวะพฤกษ์ รัฐมนตรีประจําสํานักนายกรัฐมนตรี ผู้แทนคณะรัฐมนตรีกล่าวขอพรเนื่องในโอกาสเทศกาลสงกรานต์ จากนั้น นายกรัฐมนตรีกล่าวอวยพรตอนหนึ่งว่า เนื่องในวันสงกรานต์เป็นวันปีใหม่ของไทย เป็นวันมงคล เป็นประเพณีไทยแต่โบราณกาล ที่ทุกคนต้องสืบสานวัฒนธรรม และเป็นความงดงามของประเทศไทย ซึ่งเป็นอัตลักษณ์ที่ไม่มีใครเหมือนในโลก ขอให้ทุกคนทํางานอย่างเต็มที่เพื่อประชาชนคนไทย เพราะทุกคนคือครอบครัวไม่ว่าจะเป็นคณะรัฐมนตรี ข้าราชการ รวมถึงคนไทยทั้งประเทศ และขอให้รดน้ําใจให้แก่กันไม่ว่าจะเป็นคณะรัฐมนตรี นักการเมือง สื่อมวลชน และประชาชนทุกศาสนาขอให้มีน้ําใจซึ่งกันและกัน ร่วมมือกันทําให้ประเทศเจริญรุ่งเรืองต่อไปในวันข้างหน้า ให้เป็นประวัติศาสตร์ พร้อมกับขออํานาจแห่งคุณพระศรีรัตนตรัย สิ่งศักดิ์สิทธิ์ทั้งหลาย รวมทั้งเดชะพระบารมีแพร่ไพศาลแห่งสมเด็จพระเจ้าอยู่หัว พระบูรพมหากษัตริย์ทุกพระองค์ขอโปรดดลบันดาลให้ทุกคนที่อยู่ในประเทศไทยไม่ว่าชนชาติ ศาสนาใดขอให้มีความสุข ความเจริญ คิดหวังสิ่งใดขอให้สมหวังดั่งปรารถนาทุกประการ
ภายหลังเสร็จสิ้นพิธี ผู้ร่วมงานได้รดน้ํานายกรัฐมนตรีและภริยา และรองนายกรัฐมนตรีโดยบรรยากาศเป็นไปด้วยความอบอุ่น
--------------------------------------------
รัฐบาลไทย-ข่าวทำเนียบรัฐบาล-รพ.บางสะพานย้ายผู้ป่วยไอซียูไปรพ.ประจวบฯ กำชับ 42 สถานบริการเสี่ยงน้ำท่วม พร้อมดูแลประชาชน
วันพุธที่ 8 พฤศจิกายน 2560
รพ.บางสะพานย้ายผู้ป่วยไอซียูไปรพ.ประจวบฯ กําชับ 42 สถานบริการเสี่ยงน้ําท่วม พร้อมดูแลประชาชน
กระทรวงสาธารณสุข เตรียมพร้อมรับมือพายุดีเปรสชั่น แจ้งเตือน 42 สถานบริการเสี่ยงน้ําท่วมในจังหวัดประจวบคีรีขันธ์ ให้ติดตามสถานการณ์ใกล้ชิด เตรียมป้องกันสถานบริการ และการจัดบริการประชาชน วันนี้โรงพยาบาลบางสะพานย้ายผู้ป่วยภาวะวิกฤตไปโรงพยาบาลประจวบคีรีขั
กระทรวงสาธารณสุข เตรียมพร้อมรับมือพายุดีเปรสชั่น แจ้งเตือน 42 สถานบริการเสี่ยงน้ําท่วมในจังหวัดประจวบคีรีขันธ์ ให้ติดตามสถานการณ์ใกล้ชิด เตรียมป้องกันสถานบริการ และการจัดบริการประชาชน วันนี้โรงพยาบาลบางสะพานย้ายผู้ป่วยภาวะวิกฤตไปโรงพยาบาลประจวบคีรีขันธ์แล้ว 4 ราย เตรียมย้ายเพิ่มอีก 3 ราย งดรับส่งต่อ งดผ่าตัด
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ในวันที่8-9พฤศจิกายน 2560 มีฝนตกหนักจากพายุดีเปรสชั่นบริเวณอ่าวไทย บริเวณจังหวัดประจวบคีรีขันธ์ ชุมพร สุราษฎร์ธานี รวมทั้งเกาะสมุย นครศรีธรรมราช ระนองพังงา และภูเก็ต ซึ่งสถานบริการสาธารณสุขในพื้นที่เสี่ยงต่อภาวะน้ําไหลหลาก ฝนตกหนัก หรือมวลน้ําไหลผ่าน ได้มีการดําเนินการตามแผนที่วางไว้ เพื่อป้องกันความเสียทั้งป้องกันสถานบริการให้ปลอดภัยจากน้ําท่วม เตรียมย้ายเครื่องมือแพทย์ขึ้นที่สูง ประเมินสถานการณ์เตรียมแผนเคลื่อนย้ายผู้ป่วย รวมถึงการเตรียมแผนจัดบริการประชาชน และออกหน่วยแพทย์เคลื่อนที่ดูแลผู้ประสบภัย ขณะนี้ ได้แจ้งเตือนสถานบริการในจังหวัดประจวบคีรีขันธ์ รวม 42 แห่งเช่น รพ.สต.แม่รําพึง สสอ.เมืองประจวบคีรีขันธ์ และ 3 อําเภอในจังหวัดสุราษฎร์ธานี คือ อ.กาญจนดิษฐ์ อ.พระแสง และอ.พุนพิน ซึ่งเป็นจุดรับน้ําจุดสุดท้ายจากแม่น้ําตาปีก่อนที่จะไหลลงสู่ทะเล
ในวันนี้ได้รับรายงานโรงพยาบาลบางสะพาน จ.ประจวบคีรีขันธ์ซึ่งเป็นพื้นที่รับน้ําและเป็นพื้นที่น้ําไหลผ่าน ว่า มีฝนตกหนักตลอดคืนที่ผ่านมาและต่อเนื่องตลอดทั้งวัน โรงพยาบาลได้ดําเนินการตามแผนที่วางไว้ เพื่อป้องกันน้ําท่วมโรงพยาบาล บ้านพักเจ้าหน้าที่ รวมทั้งไม่ให้กระทบต่อเครื่องมือแพทย์ที่ยังไม่สามารถเคลื่อนย้ายได้เช่น เครื่องเอกซเรย์ ยูนิตทําฟัน ซึ่งอยู่ระหว่างการปรับปรุงอาคารให้สูงขึ้น โดยนําบิ๊กแบ๊กวางทับซ้อนกัน 2 ชั้นรอบโรงพยาบาล เตรียมเครื่องสูบน้ํา 3 เครื่อง วางแผนการจัดบริการและเคลื่อนย้ายผู้ป่วย
ตั้งแต่เมื่อวันที่ 5 พฤศจิกายนที่ผ่านมา โรงพยาบาลบางสะพานงดรับผู้ป่วยส่งต่อจากโรงพยาบาลอื่น ๆ เช่น โรงพยาบาลบางสะพานน้อย โรงพยาบาลทับสะแก งดผ่าตัดกรณีไม่เร่งด่วน ในวันนี้ ได้ย้ายผู้ป่วยหนักที่ใส่เครื่องช่วยหายใจซึ่งมี 7 คน ไปโรงพยาบาลประจวบคีรีขันธ์แล้ว 4 คน เตรียมย้ายอีก 3 คนในบ่ายวันนี้ สําหรับผู้ป่วยที่เหลือในโรงพยาบาลอีก 72 คน คาดว่าสามารถให้กลับบ้านได้ 44 คน และ 28 คนเตรียมส่งไปรักษาในโรงพยาบาลอื่นๆ ซึ่งจะประเมินสถานการณ์ร่วมกับศูนย์ปฏิบัติการจังหวัดในบ่ายวันนี้
ขอให้ประชาชนเตรียมยกสิ่งของขึ้นที่สูง ตรวจตราสวิทซ์ ปลั๊กไฟในบ้าน ป้องกันไฟฟ้าดูด ระมัดระวังอันตรายจากน้ําที่อาจท่วมอย่างฉับพลันและกระแสน้ําไหลเชี่ยว การบาดเจ็บจากสิ่งของถูกพัดมากับน้ํา การจมน้ํา หากเจ็บป่วยฉุกเฉินโทรแจ้งสายด่วน 1669 ตลอด 24 ชั่วโมง
รัฐบาลไทย-ข่าวทำเนียบรัฐบาล-สธ.ยืนยันยกระดับโรงพยาบาลมาบตาพุด 200 เตียง เป็นศูนย์อาชีวเวชศาสตร์ รองรับ EEC
วันอังคารที่ 8 สิงหาคม 2560
สธ.ยืนยันยกระดับโรงพยาบาลมาบตาพุด 200 เตียง เป็นศูนย์อาชีวเวชศาสตร์ รองรับ EEC
กระทรวงสาธารณสุข ยืนยันพัฒนาโรงพยาบาลมาบตาพุด เป็นโรงพยาบาลทั่วไป 200 เตียง พร้อมเพิ่มคุณภาพ แพทย์เชี่ยวชาญ พยาบาลเชี่ยวชาญอาชีวเวชศาสตร์
เป็นศูนย์อาชีวเวชศาสตร์ รองรับแผนพัฒนาระเบียงเศรษฐกิจภาคตะวันออก ชี้จัดสรรตําแหน่งข้าราชการตามกรอบอัตรากําลังที่วิเคราะห์จากภาระงานจริง
นายแพทย์ธเรศ กรัษนัยรวิวงศ์ ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์กรณีข่าวการปรับลดพยาบาลโรงพยาบาลเฉลิมพระเกียรติสมเด็จพระเทพรัตน์ราชสุดาฯ สยามบรมราชกุมารี ระยอง (รพ.มาบตาพุด) ว่า กระทรวงสาธารณสุข มีนโยบายในการพัฒนาระบบบริการสาธารณสุขในพื้นที่พิเศษต่าง ๆ จังหวัดระยอง ซึ่งเป็น 1 ใน 3 จังหวัดเป้าหมายแผนพัฒนาระเบียงเศรษฐกิจภาคตะวันออก หรือEECตั้งแต่ปี 2552 ได้จัดสรรงบประมาณและการลงทุนเพื่อขยายศักยภาพของโรงพยาบาลเฉลิมพระเกียรติสมเด็จพระเทพรัตน์ราชสุดาฯสยามบรมราชกุมารี ระยอง (รพ.มาบตาพุด) ยกฐานะจากโรงพยาบาลชุมชน 30 เตียงเป็นโรงพยาบาลทั่วไป 200 เตียง เพื่อขยายบริการสุขภาพ และเป็นศูนย์อาชีวเวชศาสตร์ พร้อมทั้งขับเคลื่อนการทํางานของคณะกรรมการพัฒนาคุณภาพชีวิตและระบบสุขภาพอําเภอ(DHB)ทํางานร่วมกับทุกภาคส่วน โรงพยาบาลอื่นๆ ในเครือข่ายเขตสุขภาพ และคณะแพทยศาสตร์จุฬาลงกรณ์มหาวิทยาลัย ทั้งด้านการพัฒนาคุณภาพระบบบริการ การจัดทําแผนพัฒนากําลังคน ให้มีแพทย์และพยาบาลเชี่ยวชาญอาชีวเวชศาสตร์ รองรับการพัฒนาด้านเศรษฐกิจของพื้นที่ และปัญหาสุขภาพประชาชนที่อาจเกิดขึ้น
สําหรับเรื่องอัตรากําลังพยาบาล ได้วางเป้าหมายการพัฒนาเพื่อรองรับการขยายบริการเช่นกัน โดยจัดสรรตําแหน่งข้าราชการพยาบาลให้โรงพยาบาล 170 อัตรา ตั้งแต่เปิดบริการเพียง 30 เตียง ปัจจุบันแม้โครงสร้างโรงพยาบาลจะเป็นขนาด 200 เตียง แต่ใน 3 ปีที่ผ่านมา มีผู้ป่วยนอนพักรักษาเฉลี่ยเพียงวันละ 60-80 คน ซึ่งเป็นอัตราการใช้เตียงเพียงร้อยละ 40 เท่านั้น และจากการวิเคราะห์กรอบอัตรากําลังที่กําหนดตามภาระงานพบว่า ปัจจุบันโรงพยาบาลมีความต้องการอัตรากําลังพยาบาล 124 อัตรา โดยแบ่งเป็นภารกิจการพยาบาล 104 อัตรา ภารกิจปฐมภูมิและอื่นๆ อีก20 อัตรา และมีกรอบอัตรากําลังผู้ช่วยพยาบาลอีก 17 อัตราเพื่อแบ่งเบาภาระงานพยาบาล อย่างไรก็ตาม กระทรวงฯ ได้กําหนดให้โรงพยาบาลทุกแห่งที่มีภาระงานเพิ่มขึ้นในอนาคต สามารถทําแผนความต้องการอัตรากําลังและเสนอขอขยายกรอบอัตรากําลังพยาบาลได้ ซึ่งโรงพยาบาลเฉลิมพระเกียรติสมเด็จพระเทพรัตน์ราชสุดา ฯ สามารถมีอัตรากําลังถึง 297 อัตรา ซึ่งเป็นกรอบอัตรากําลังของกลุ่มโรงพยาบาลทั่วไประดับเดียวกัน แต่ทั้งนี้ ต้องเป็นแผนที่ทยอยเพิ่มในแต่ละปี
นายแพทย์ธเรศ กล่าวต่อว่า การที่กระทรวงฯ ต้องมีการกําหนดกรอบอัตรากําลังและควบคุมการจัดสรรตําแหน่งข้าราชการนั้น เป็นไปตามมาตรการการบริหารกําลังคนภาครัฐ ที่รัฐบาลมีนโยบายการเพิ่มประสิทธิภาพการบริหารกําลังคนภาครัฐ จึงจําเป็นต้องจัดสรรอัตราข้าราชการตั้งใหม่สําหรับพยาบาลตามความขาดแคลนและความจําเป็นให้กับโรงพยาบาลที่มีความขาดแคลนถึงขั้นวิกฤตก่อนตามมติ ครม.เมื่อวันที่ 23 พฤษภาคม 2560 และได้ให้โรงพยาบาลเร่งทําแผนเพิ่มประสิทธิภาพกําลังคน และกรอบอัตรากําลัง 5 ปี ระหว่าง ปี2560-2564 เสนอกระทรวงฯ โดยด่วน
*********************************** 8 สิงหาคม 2560
รัฐบาลไทย-ข่าวทำเนียบรัฐบาล-สธ.เผย จ.หนองคาย ขับเคลื่อนงานพัฒนาคุณภาพชีวิตครบทุกอำเภอ แห่งแรกของประเทศ
วันเสาร์ที่ 10 มีนาคม 2561
สธ.เผย จ.หนองคาย ขับเคลื่อนงานพัฒนาคุณภาพชีวิตครบทุกอําเภอ แห่งแรกของประเทศ
โฆษกกระทรวงสาธารณสุข เผยจังหวัดหนองคาย ขับเคลื่อนคณะกรรมการพัฒนาคุณภาพชีวิตระดับอําเภอ ครบทุกอําเภอเป็นแห่งแรกของประเทศ นําโดยผู้ว่าราชการจังหวัด เพื่อแก้ปัญหาและพัฒนาคุณภาพชีวิตให้แก่ประชาชนในระดับอําเภออย่างเป็นรูปธรรม ภายใต้แนวคิด “คนอําเภอเดียวกัน ไม่
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า รัฐบาลให้ความสําคัญต่อการพัฒนาคุณภาพชีวิตประชาชนในระดับพื้นที่ โดยให้แต่ละอําเภอมีคณะกรรมการพัฒนาคุณภาพชีวิต มีนายอําเภอ เป็นประธานกรรมการ ภาครัฐ ภาคเอกชนและภาคประชาชนในอําเภอเป็นกรรมการ บูรณาการและระดมทรัพยากรที่มีอยู่ในอําเภอ เพื่อสร้างเสริมให้ ประชาชนมีคุณภาพชีวิตที่ดี และแก้ไขสิ่งที่เป็นปัญหาในพื้นที่ เช่น อุบัติเหตุ โรคไม่ติดต่อเรื้อรัง ขยะ สิ่งแวดล้อมเป็นต้นขณะนี้ทุกจังหวัดทั่วประเทศได้เริ่มขับเคลื่อนการดําเนินงาน
โดยที่ จังหวัดหนองคายนายรณชัย จิตรวิเศษผู้ว่าราชการจังหวัดได้จัดประชุมขับเคลื่อนคณะกรรมการพัฒนาคุณภาพชีวิตระดับอําเภอ(พชอ.)ทุกอําเภอของจังหวัดพร้อมลงนามข้อตกลงการพัฒนาคุณภาพชีวิตระดับอําเภอกับนายอําเภอครบทั้ง9อําเภอของจังหวัดเป็นจังหวัดแรกของประเทศไทยเพื่อแก้ปัญหาและพัฒนาคุณภาพชีวิตให้แก่ประชาชนในระดับอําเภออย่างเป็นรูปธรรมประชาชนได้รับการพัฒนาคุณภาพชีวิตในทุกมิติ ทั้งด้านสุขภาพสังคม สิ่งแวดล้อม ความปลอดภัย ปัญหาปากท้องบูรณาการเชื่อมโยงกับภาคีเครือข่าย จากอําเภอถึงตําบล หมู่บ้าน และครอบครัวภายใต้แนวคิด“คนอําเภอเดียวกัน ไม่ทอดทิ้งกัน”ให้เกิดเป็นวัฒนธรรมของอําเภอต่อไป
ด้านนายแพทย์สมชายโชติ ปิยวัชร์เวลานายแพทย์สาธารณสุขจังหวัดหนองคายกล่าวว่าผลที่ได้จากการประชุมขับเคลื่อนคณะกรรมการพัฒนาคุณภาพชีวิตระดับอําเภอของจังหวัดหนองคายนายอําเภอในฐานะประธานกรรมการพัฒนาคุณภาพชีวิตระดับอําเภอทั้ง9อําเภอได้นําเสนอปัญหาและแนวทางการพัฒนาคุณภาพชีวิตตามบริบทของพื้นที่ให้แก่ผู้ว่าราชการจังหวัดหนองคายได้รับฟังอาทิอําเภอเมืองหนองคาย นําเสนอปัญหาเรื่อง การป้องกันแก้ไขปัญหาอุบัติเหตุทางถนน และการดูแลสุขภาพผู้สูงอายุระยะยาว อําเภอศรีเชียงใหม่ นําเสนอเรื่องอาหารปลอดภัยและการป้องกันแก้ไขปัญหาอุบัติเหตุทางถนน อําเภอเฝ้าไร่ นําเสนอเรื่องการป้องกันควบคุมโรคไข้เลือดออกและการป้องกันควบคุมโรควัณโรค เป็นต้นทั้งนี้กําหนดให้มีการรายงานความคืบหน้าของการดําเนินงานในที่ประชุมกรรมการจังหวัดที่ประชุมหัวหน้าส่วนอําเภอ และในที่ประชุมคณะกรรมการวางแผนประเมินผล สํานักงานสาธารณสุขจังหวัดหนองคาย เป็นประจําทุกเดือนเพื่อร่วมกันยกระดับคุณภาพชีวิตของประชาชนตามบริบทของพื้นที่
********************************************** 10มีนาคม 2561
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานงานแถลงข่าวเปิดตัวแพลตฟอร์ม “CodingThailand.org”
วันศุกร์ที่ 8 มิถุนายน 2561
รมว.ดิจิทัลฯ เป็นประธานงานแถลงข่าวเปิดตัวแพลตฟอร์ม “CodingThailand.org”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวเปิดตัวแพลตฟอร์มการเรียนรู้ผ่านระบบออนไลน์ “CodingThailand.org” ในโครงการ “Coding Thailand” โดยกระทรวงฯ ได้มอบหมายให้สํานักงานส่งเสริมเศรษฐกิจดิจิทัล (ดีป้า) เป็นผู้ดําเนินงานโครงการฯ ด้วยการพัฒนาแพลตฟอร์ม CodingThailand.org ร่วมกับ Code.org องค์กรไม่แสวงหากําไร ซึ่งเป็นศูนย์รวมการเรียนรู้ด้านวิทยาการคอมพิวเตอร์ของเยาวชนชั้นนําของโลก และหน่วยงานพันธมิตรเอกชน อาทิ ไมโครซอฟท์ กูเกิล ไอบีเอ็ม ซิสโก้ และอักษร เอ็ดดูเคชั่น เพื่อส่งเสริมการเรียนรู้ด้านเทคโนโลยีดิจิทัลและวิทยาการคอมพิวเตอร์ รวมถึงฝึกฝนกระบวนการคิดอย่างเป็นระบบอันเป็นรากฐานสําคัญในการพัฒนากําลังคนด้านดิจิทัล เตรียมพร้อมเข้าสู่การเป็นประเทศที่ขับเคลื่อนเศรษฐกิจและสังคมด้วยเทคโนโลยีดิจิทัลเต็มรูปแบบ ทั้งนี้ การส่งเสริมและพัฒนาให้ทรัพยากรบุคคลพร้อมเข้าสู่ยุคดิจิทัลนับเป็นเรื่องสําคัญ โดยเฉพาะกลุ่มเยาวชนที่ถือเป็นทรัพย์สินที่มีค่าสูงสุดของประเทศ ซึ่งกระทรวงดิจิทัลฯ เชื่อมั่นว่าโครงการ Coding Thailand จะทําให้เยาวชนและประชาชนทุกคนมีโอกาสในการเรียนรู้ได้ทุกที่ทุกเวลา สามารถก้าวทันเทคโนโลยี รู้เท่าทันและสร้างสรรค์การใช้เทคโนโลยี ทั้งยังจะเป็นหนึ่งในกลไกสําคัญ ที่จะช่วยลดความเหลื่อมล้ําทางสังคม การศึกษา และเศรษฐกิจ ด้วยมิติใหม่ของการเรียนรู้ จาก CodingThailand.org ซึ่งจะช่วยให้เกิดการพัฒนาทักษะพื้นฐานด้านการวิเคราะห์ การแก้ปัญหา และใช้ความคิดสร้างสรรค์ ซึ่งเป็นทักษะที่จําเป็นในการดําเนินชีวิตและในการทํางานทุกอาชีพ ตลอดจนสามารถต่อยอดไปถึงการพัฒนาทักษะดิจิทัลในระดับสูงต่อไป เมื่อวันที่ 6 มิถุนายน 2561 ณ โกลว์ฟิช สาทร อาคารสาธรธานี 2 ถนนนราธิวาสราชนครินทร์ เขตบางรัก กรุงเทพฯ
*********************
รัฐบาลไทย-ข่าวทำเนียบรัฐบาล-กลุ่มอาชีพลักษณะใดที่มีความเสี่ยงสูงและต้องระวังเป็นพิเศษต่อการติดเชื้อไวรัสโควิด-19
วันเสาร์ที่ 9 พฤษภาคม 2563
กลุ่มอาชีพลักษณะใดที่มีความเสี่ยงสูงและต้องระวังเป็นพิเศษต่อการติดเชื้อไวรัสโควิด-19
มีอาชีพในลักษณะใดที่ต้องระวังตัวเป็นพิเศษบ้างนะ
1.บุคลากรทางการแพทย์
2.ผู้ที่อยู่ใกล้ชิดดูแลและให้บริการบุคคลผู้ป่วยหรือสัมผัสผู้ป่วย เช่น พนักงานนวด คนตัดผม ฯลฯ
3.อาชีพที่ทํางานในสถานที่ปิด เช่น สถานบันเทิง สนามมวย สนามกีฬา ที่เป็นแบบปิดทั้งหมด
4.อาชีพที่ต้องใกล้ชิดกับคนจํานวนมาก เช่น ประชาสัมพันธ์ คนขับรถโดยสาร เป็นต้น
5.พนักงานเก็บขยะ แม่บ้านทําความสะอาดตามสถานที่ต่างๆ
6.ผู้ที่สัมผัสกับชาวต่างชาติที่เพิ่งจะเดินทางเข้าสู่ประเทศไทย เช่น ผู้ที่ทํางานในสนามบิน
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนสมัครเข้าร่วมกิจกรรมปั่นจักรยาน "Bike อุ่นไอรัก"
วันอังคารที่ 20 พฤศจิกายน 2561
นายกรัฐมนตรีเชิญชวนประชาชนสมัครเข้าร่วมกิจกรรมปั่นจักรยาน "Bike อุ่นไอรัก"
นายกรัฐมนตรีเชิญชวนประชาชนสมัครเข้าร่วมกิจกรรมปั่นจักรยาน "Bike อุ่นไอรัก"
วันนี้ (20 พฤศจิกายน 2561) เวลา 14.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานการประชุมคณะรัฐมนตรีว่า ​​ในโอกาส ที่สมเด็จพระเจ้าอยู่หัว พระราชทานพระราชานุญาตให้จัดงาน "อุ่นไอรัก คลายความหนาว สายน้ําแห่งรัตนโกสินทร์" ระหว่างวันที่ 9 ธันวาคม 2561 - 19 มกราคม 2562 ณ พระลานพระราชวังดุสิต และสนามเสือป่า ได้พระราชทานพระราชานุญาต ให้จัดกิจกรรมปั่นจักรยาน "Bike อุ่นไอรัก" ในโอกาสพิธีเปิดงาน "อุ่นไอรัก คลายความหนาว สายน้ําแห่งรัตนโกสินทร์" เพื่อส่งเสริมให้ประชาชนเห็นความสําคัญในการรักษาสุขภาพด้วยการออกกําลังกาย และเสริมสร้างความรักความสามัคคีในครอบครัวและสังคม
​​โดยในวันที่ 9 ธันวาคม สมเด็จพระเจ้าอยู่หัว จะเสด็จพระราชดําเนินไปทรงเปิดงาน "อุ่นไอรัก คลายความหนาว สายน้ําแห่งรัตนโกสินทร์" จากนั้นจะทรงจักรยานนําผู้เข้าร่วมกิจกรรมปั่นจักรยาน "Bike อุ่นไอรัก" เส้นทางพระลานพระราชวังดุสิต - สวนสุขภาพลัดโพธิ์ อําเภอพระประแดง จังหวัดสมุทรปราการ รวมระยะทางไปกลับ 39 กิโลเมตร จึงขอเชิญชวนประชาชนที่สนใจเข้าร่วมกิจกรรมลงทะเบียนเข้าร่วมกิจกรรมปั่นจักรยาน “Bike อุ่นไอรัก” ทั้งในกรุงเทพฯ และต่างจังหวัด ได้ทางเว็บไซต์ www.bikeunairak2018.com หรือสมัครด้วยตนเองได้ที่ สํานักงานเขตในกรุงเทพฯ และศาลากลางจังหวัดทั่วประเทศ หรือสอบถามเพิ่มเติมได้ที่สายด่วน 1111
--------------------------------------------
รัฐบาลไทย-ข่าวทำเนียบรัฐบาล-นายกฯ ขอบคุณกำลังใจจากประชาชน และเจ้าหน้าที่ทุกฝ่ายที่ปฏิบัติงานด้วยความเรียบร้อย ยืนยันทำหน้าที่อย่างดีที่สุด เพื่อความสงบของบ้านเมือง
วันอังคารที่ 22 พฤษภาคม 2561
นายกฯ ขอบคุณกําลังใจจากประชาชน และเจ้าหน้าที่ทุกฝ่ายที่ปฏิบัติงานด้วยความเรียบร้อย ยืนยันทําหน้าที่อย่างดีที่สุด เพื่อความสงบของบ้านเมือง
นายกฯ ขอบคุณกําลังใจจากประชาชน และเจ้าหน้าที่ทุกฝ่ายที่ปฏิบัติงานด้วยความเรียบร้อย ยืนยันทําหน้าที่อย่างดีที่สุด เพื่อความสงบของบ้านเมือง
วันที่ 22 พ.ค.61 พลเอก ประยุทธ์ จันทร์โอชา นายกรัฐมนตรี กล่าวถึงกรณีการชุมนุมของกลุ่มคนอยากเลือกตั้ง ภายหลังแกนนําคนสําคัญประกาศมอบตัวและยุติการจัดกิจกรรม ว่า ขอบคุณประชาชนทุกคนที่ให้กําลังใจรัฐบาลและเจ้าหน้าที่ที่ต้องปฏิบัติงานในวันนี้ พร้อมทั้งชื่นชมเจ้าหน้าที่ทุกฝ่ายที่ใช้ความอดทนและบังคับใช้กฎหมายอย่างรอบคอบ ทําให้สถานการณ์เป็นไปด้วยความเรียบร้อยไม่บานปลาย
"นายกฯ ฝากขอโทษประชาชนที่ได้รับผลกระทบจากปัญหาจราจรในช่วงที่มีการเคลื่อนขบวนของผู้ชุมนุม และอาจเกิดความไม่สบายใจที่เห็นภาพเหตุการณ์ในวันนี้ จึงอยากให้ผู้ที่ยังชุมนุมอยู่คํานึงถึงส่วนรวม แยกย้ายกันกลับบ้าน เพื่อความสงบเรียบร้อยของบ้านเมือง โดยรัฐบาลและ คสช. ยืนยันว่าจะทําหน้าที่ให้ดีที่สุด และย้ําว่ากฎหมายจะต้องเป็นกฎหมาย ไม่ถูกละเมิด ไม่ทําให้ประเทศเสียหาย หรือประชาชนได้รับผลกระทบ นักท่องเที่ยวและนักลงทุนเกิดความไม่มั่นใจ"
นอกจากนี้ นายกรัฐมนตรียังกล่าวขอบคุณมิตรประเทศที่เข้าใจกฎหมายและการทําหน้าที่ของรัฐบาล ซึ่งไม่ใช่การละเมิดสิทธิมนุษยชน โดยเชื่อมั่นว่าหากเกิดเหตุการณ์เช่นนี้ ทุกประเทศก็คงต้องบังคับใช้กฎหมายและดําเนินการกับผู้ฝ่าฝืนอย่างเด็ดขาดเช่นเดียวกัน
-------------------------------------------
รัฐบาลไทย-ข่าวทำเนียบรัฐบาล-นรม. นำคณะผู้บริหารและเจ้าหน้าที่ทำเนียบรัฐบาล ออกกำลังกายประจำสัปดาห์เพื่อสุขภาพที่แข็งแรงและสุขภาพจิตที่ดี
วันพุธที่ 26 กรกฎาคม 2560
นรม. นําคณะผู้บริหารและเจ้าหน้าที่ทําเนียบรัฐบาล ออกกําลังกายประจําสัปดาห์เพื่อสุขภาพที่แข็งแรงและสุขภาพจิตที่ดี
นรม. นําคณะผู้บริหารและเจ้าหน้าที่ทําเนียบรัฐบาล ออกกําลังกายประจําสัปดาห์เพื่อสุขภาพที่แข็งแรงและสุขภาพจิตที่ดี
วันนี้ (19 กรกฎาคม2560)เวลา15.30 น. ณ ห้องโถงกลาง ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ร่วมกับ พลเอก วิลาศ อรุณศรี เลขาธิการนายกรัฐมนตรี พร้อมคณะผู้บริหารและเจ้าหน้าที่ทําเนียบรัฐบาลได้ร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันให้มีความสดชื่นแจ่มใสและอารมณ์ดี อีกทั้งคนในครอบครัวและเพื่อนร่วมงานมีสัมพันธภาพที่ดีต่อกัน โดยคณะผู้บริหารและเจ้าหน้าที่ของสํานักเลขาธิการนายกรัฐมนตรี พร้อมหน่วยงานอื่นภายในทําเนียบรัฐบาลได้ร่วมออกกําลังกายด้วย
ในสัปดาห์นี้ นายกรัฐมนตรี ได้เต้นแอโรบิคตามจังหวะเพลงร่วมกับเจ้าหน้าที่ทําเนียบรัฐบาลประมาณ 30 นาที เพื่อเสริมสร้างร่างกายและจิตใจให้แข็งแรงสมบูรณ์ จากนั้นนายกรัฐมนตรีกล่าวขอบคุณเจ้าหน้าที่ทุกคนที่มาออกกําลังกายร่วมกันในวันนี้ด้วยอัธยาศัยอันดี
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมแสดงความยินดีในโอกาสครบรอบ 7 ปี ก้าวสู่ปีที่ 8 ของสถานีข่าวสปริงนิวส์
วันพุธที่ 1 มีนาคม 2560
กระทรวงอุตสาหกรรม ร่วมแสดงความยินดีในโอกาสครบรอบ 7 ปี ก้าวสู่ปีที่ 8 ของสถานีข่าวสปริงนิวส์
28 กพ. 60 ผู้บริหารกระทรวงอุตสาหกรรม ร่วมแสดงความยินดีในโอกาสครบรอบ 7 ปี ก้าวสู่ปีที่ 8 ของสถานีข่าวสปริงนิวส์
เมื่อวันที่ 28 กุมภาพันธ์ 2560 นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม พร้อมด้วยนางสาวนิสากร จึงเจริญธรรม รองปลัดกระทรวงอุตสาหกรรม ร่วมแสดงความยินดีในโอกาสครบรอบ 7 ปี ก้าวสู่ปีที่ 8 ของสถานีข่าวสปริงนิวส์ ณ อาคารเล้าเป้งง้วน 1 สถานีข่าวสปริงนิวส์ ถนนวิภาวดีรังสิต กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีรับมอบหน้ากากอนามัย 500,000 ชิ้น จากบริษัทหัวเว่ยฯ พร้อมย้ำความร่วมมือผ่านเทคโนโลยีดิจิทัล-เครือข่าย 5G
วันศุกร์ที่ 12 มิถุนายน 2563
นายกรัฐมนตรีรับมอบหน้ากากอนามัย 500,000 ชิ้น จากบริษัทหัวเว่ยฯ พร้อมย้ําความร่วมมือผ่านเทคโนโลยีดิจิทัล-เครือข่าย 5G
นายกรัฐมนตรีรับมอบหน้ากากอนามัย 500,000 ชิ้น จากบริษัทหัวเว่ยฯ พร้อมย้ําความร่วมมือผ่านเทคโนโลยีดิจิทัล-เครือข่าย 5G
วันนี้ (12 มิถุนายน 2563) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับมอบหน้ากากอนามัย จํานวน 500,000 ชิ้น จากนายอาเบล เติ้ง (Abel Deng) ประธานกรรมการบริหาร บริษัทหัวเว่ย เทคโนโลยี่ (ประเทศไทย) โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรีกล่าวขอบคุณบริษัทหัวเว่ยฯ ที่ได้ให้การสนับสนุนและมีส่วนร่วมในการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งหน้ากากอนามัยที่ได้รับในวันนี้เป็นส่วนหนึ่งในการป้องกันการแพร่ระบาดและควบคุมโรค ยินดีที่บริษัท หัวเว่ยฯ จะให้ความร่วมมือกับไทยในการพัฒนาด้านการสื่อสารและโทรคมนาคม โดยเฉพาะการสร้างเครือข่าย 5G ซึ่งถือเป็นนโยบายที่รัฐบาลให้ความสําคัญ ไทยพร้อมพัฒนาศักยภาพเพื่อเป็นผู้นําด้านเทคโนโลยีดิจิทัลของภูมิภาค
ด้านนายอาเบล เติ้ง เป็นเกียรติและขอบคุณที่ได้มีโอกาสเข้าเยี่ยมคารวะอีกครั้ง ยืนยันที่จะให้ความร่วมมือในมิติต่าง ๆ อย่างต่อเนื่อง ซึ่งทางบริษัทหัวเว่ยฯ มีโครงการที่จะสนับสนุนไทยด้วยการใช้นวัตกรรมดิจิทัลและการสร้างเครือข่าย 5G อย่างเต็มรูปแบบในอนาคต เช่น การสร้างศูนย์ 5G Ecosystem Innovation Center และบริการ Cloud เพื่อช่วยฟื้นฟูเศรษฐกิจและสังคมไทย พร้อมทั้งชื่นชมการทํางานอย่างทุ่มเทของนายกรัฐมนตรี ซึ่งถือเป็นผู้นําที่ประสบความสําเร็จในการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) อย่างมีประสิทธิภาพ
รัฐบาลไทย-ข่าวทำเนียบรัฐบาล-ดร.สุวิทย์ หารือร่วมกับคณะทำงานด้าน AI FORUM มอบนโยบายและแนวทางของแผนการขับเคลื่อนปัญญาประดิษฐ์แห่งชาติ AI IN ACTION
วันอังคารที่ 21 กรกฎาคม 2563
ดร.สุวิทย์ หารือร่วมกับคณะทํางานด้าน AI FORUM มอบนโยบายและแนวทางของแผนการขับเคลื่อนปัญญาประดิษฐ์แห่งชาติ AI IN ACTION
ดร.สุวิทย์ หารือร่วมกับคณะทํางานด้าน AI FORUM มอบนโยบายและแนวทางของแผนการขับเคลื่อนปัญญาประดิษฐ์แห่งชาติ AI IN ACTION
เมื่อวันที่ 24 มิถุนายน 2563 ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เปิดประชุมหารือร่วมกับคณะทํางานด้าน AI Forum มอบนโยบายและแนวทางของแผนการขับเคลื่อนปัญญาประดิษฐ์แห่งชาติ Ai in Action ณ ห้องประชุมศาสตราจารย์วิจิตร ศรีสอ้าน ชั้น5 อาคารอุดมศึกษา 1 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ถนนศรีอยุธยา)
คณะทํางานด้าน AI Forum ได้นําเสนอแผนยุทธศาสตร์ของการพัฒนาเทคโนโลยีปัญญาประดิษฐ์และอุตสาหกรรมนําร่อง โดยประเทศไทยจะเป็นประเทศชั้นนําในการพัฒนาและประยุกต์ใช้เทคโนโลยีปัญญาประดิษฐ์จากความร่วมมือระหว่างภาครัฐและภาคอุตสาหกรรม เพื่อเพิ่มศักยภาพในการแข่งขันและยกระดับคุณภาพชีวิตของประชาชนให้ดีขึ้นในยุคเศรษฐกิจดิจิทัล โดยมุ่งเน้นในเรื่องของการสร้างคน (Man & Brainpower) พร้อมกับสร้างการเติบโตทางเศรษฐกิจ ใน 9 สาขายุทธศาสตร์ คือ (1) เกษตรและอาหาร (2) การแพทย์และสุขภาวะ (3) พลังงานและสิ่งแวดล้อม (4) การท่องเที่ยวและเศรษฐกิจสร้างสรรค์ (5) อุตสาหกรรมการผลิต (6) โลจิสติกส์และการขนส่ง (7) การศึกษา (8) ความมั่นคง และ (9) ธุรกิจการเงิน
ด้าน ดร.สุวิทย์ กล่าวว่า ก่อนหน้านี้ท่านนายกรัฐมนตรีกล่าวถึงเรื่องของ New Chapter ของ National Strategy ในเชิงของการบริหารการจัดการในยุคของ New Normal ซึ่งเป็นสิ่งที่น่าสนใจ เพราะท่านนายกรัฐมนตรีได้มีการปรับเปลี่ยน Mindset และเริ่มมีการปักธงว่าประเทศถึงเวลาที่ต้องมีการเปลี่ยนแปลง สิ่งที่จะทําให้การพูดถึงเรื่องของพิมพ์เขียวประเทศไทย "ผมคิดว่ามันมีอยู่แล้วในหลายรูปธรรม ส่วนหนึ่งอย่างที่เคยนําเสนอไปแล้ว ก็คือในเรื่องของ BCG (Bio Economy - Circular Economy - Green Economy)" แต่อีกสิ่งหนึ่งที่มองว่าจะเป็นทั้ง Key drivers ที่สําคัญและ Infrastructure ที่สําคัญ นอกจากนี้ยังมีการพูดถึงในเรื่องของ Ai แต่ยังไม่มีการขับเคลื่อนอย่างเป็นรูปธรรม หรือควรจะเริ่มต้นอย่างไรที่ทําให้งานมีพลัง จึงตั้งโจทย์ร่วมกับคณะทํางานว่า ทําไมถึงไม่มอง AI เป็น National Strategy ซึ่งถ้าสามารถหารือร่วมกันแล้วสรุปเป็นแผนการดําเนินงานได้อย่างชัดเจน อยากให้มีการนําเสนอเรื่องนี้ต่อท่านนายกรัฐมนตรีโดยตรง
AI เป็นเรื่องที่ใกล้ตัวแล้วไม่ได้ไกลตัวเหมือนแต่ก่อน โดยเฉพาะอย่างยิ่งที่กําลังพูดถึงคือ เรื่องของ 5G ที่กําลังจะมา ซึ่ง AI จะเข้าไป Reinvent Industry หรือ Business ต่าง ๆ แต่ประเด็นสําคัญก็คือเพื่อให้เกิดรูปธรรมแต่คาดว่าคงจะไม่สามารถผลักดันหรือทํางานในหลาย ๆ เรื่องไปพร้อมกันได้ ดังนั้น จึงจับเอาประเด็นที่สําคัญ ๆ มาผลักดันและหาแนวทางดําเนินการต่อ อาทิ เรื่องของ BCG, Healthcare ซึ่งเป็น 1 ใน 4 เรื่องสําคัญของ BCG จึงน่าจะเป็นโอกาสของประเทศไทย สิ่งที่ต้องทําคือจะนํา AI มาดําเนินงานต่อกับเรื่องนี้อย่างไร ตั้งแต่ต้นจนจบเกิดเป็นรูปธรรม “ณ วันนี้ที่มาร่วมหารือก็คงจะเป็นเพียงจุดเริ่มต้น ยังคงต้องขยายขอบเขตของคณะทํางานเพื่อร่วมหารือกันเพิ่มมากขึ้น” ดร.สุวิทย์ กล่าว
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-"ทรู" มอบโน๊ตบุ๊คสู่ 5 จังหวัดชายแดนใต้
วันศุกร์ที่ 20 เมษายน 2561
"ทรู" มอบโน๊ตบุ๊คสู่ 5 จังหวัดชายแดนใต้
นายกฤตชัย อรุณรัตน์ เลขาธิการ กศน. มอบคอมพิวเตอร์โน๊ตบุ๊ค ซึ่งได้รับการสนับสนุนจาก บมจ.ทรู คอร์ปอเรชั่น ภายใต้โครงการ "ทรูปลูกปัญญา" จํานวน 402 เครื่อง ให้แก่ผู้อํานวยการสํานักงาน กศน. 5 จังหวัดชายแดนภาคใต้
วันนี้ (20 เมษายน 2561)ณ โรงแรมหรรษา เจบี อ.หาดใหญ่ จ.สงขลา -นายกฤตชัย อรุณรัตน์ เลขาธิการ กศน.มอบคอมพิวเตอร์โน๊ตบุ๊คซึ่งได้รับการสนับสนุนจาก บมจ.ทรู คอร์ปอเรชั่น ภายใต้โครงการ "ทรูปลูกปัญญา" จํานวน 402 เครื่องให้แก่ผู้อํานวยการสํานักงาน กศน. 5 จังหวัดชายแดนภาคใต้ ได้แก่ ปัตตานี ยะลา นราธิวาส สงขลา และสตูล และตัวแทนครูอาสาสมัครการศึกษานอกโรงเรียนประจําสถาบันศึกษาปอเนาะ
สําหรับคอมพิเตอร์โน๊ตบุ๊ตทั้งหมด สถาบันศึกษาในพื้นที่ 5 จังหวัดชายแดนภาคใต้ จะนําไปใช้จัดการเรียนการสอนขั้นพื้นฐาน เพื่อเข้าถึงข้อมูลทางวิชาการด้านวิชาชีพอย่างทัดเทียม เพื่อเตรียมความพร้อมเข้าศึกษาต่อในระดับอุดมศึกษา และอาชีวศึกษาต่อไป
ทั้งนี้ มีผู้บริหารกระทรวงศึกษาธิการเข้าร่วมให้เกียรติเป็นสักขีพยานจํานวนมาก อาทิพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ, นายการุณ สกุลประดิษฐ์ ปลัดกระทรวงศึกษาธิการ, นายอํานาจ วิชยานุวัติ และนายพิธาน พื้นทอง ผู้ตรวจราชการกระทรวงศึกษาธิการ,นายศรีชัย พรประชาธรรม รองเลขาธิการคณะกรรมการการอาชีวศึกษาปฏิบัติหน้าที่ผู้อํานวยการศูนย์ประสานงานและบริหารการศึกษาจังหวัดชายแดนภาคใต้,นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน ฯลฯ
Written byฝนทอง ทอสายศิลป์
PhotoFacebookฝนทอง ทอสายศิลป์
Editorบัลลังก์ โรหิตเสถียร